Raha, rahavahetus  Euroopa Liidu liikmena osaleb Austria majandus- ja rahaliidus, millega kaasnes euro kui ühisraha kasutuselevõtt.  1 euro = 100 senti  Kasutusel on järgmised europaberrahad ja -mündid:  - 5, 10, 20, 50, 100, 200 ja 500 eurosed kupüürid  - 1 ja 2 eurosed mündid ning 1, 2, 5, 10, 20 ja 50 sendised mündid.  Nimetatud eurokupüürid ja euromündid on kõigis euro-riikides seaduslikeks  maksevahenditeks.  Pangaautomaadid  Lisaks pankadele saab kogu Austrias ümmarguselt 3000 pangaautomaadist võtta ööpäevaringselt välja sularaha. Aktsepteeritakse austria ja välismaa Maestro-kaarte (pangaautomaadi kaarte). Lisaks on võimalik raha välja võtta austria ja välisriikide MasterCard-, American Express-, Visa- ja Diners-krediitkaartidega ning nende maksesüsteemidesse kuuluvate Cirrus- ja Visa-Plus-sularahakaartidega.  Krediitkaardid  Krediitkaarte võtavad linnades ja turismikeskustes  vastu arvukad hotellid, restoranid, kauplused ja tanklad. Kas ja milliseid krediitkaarte aktsepteeritakse nähtub vastava ettevõtte välisfassaadil (enamasti välisuksel) olevatest logodest.    Sisseostude tegemine  Seadusega lubatud kaupluste lahtiolekuajad: esmaspäevast reedeni 5:00 kuni 21:00, laupäeviti kuni kella 18:00.  Kaupluste tegelikud lahtiolekuajad on erinevad, enamasti kell 09.00 - 18.00 (toiduainetekauplused alates kella 08.00), laupäeviti kuni kella 13.00 või  kella 17.00.  Turismikeskustes kehtivad pikemate lahtiolekuaegadega erieeskirjad. Raudteejaamade ja lennujaamade kauplused on avatud liikluse toimumise ajal (osaliselt kuni kella 23:00).  Suveniirid  Eriline tähtsus on austria kunstkäsitööl. Valige järgneva hulgast:  - rahvarõivad ja rahvariiete ehted  - Salzburgist ja Tiroolist pärit vihmakindlast villasest riidest rõivad  - Vorarlbergi tikandid  - keraamika- ja portselanitooted (Viini Augartenmanufaktur, Gmundner  Keramik, Stoobi/Burgenlandi potid)  - klaas- ja kristalltooted (nt Swarovski/Tirool)  - puitnikerdused ja palju muud.    Hädaabinumbrid  Päästeteenistus/Kiirabi: 144  Arstide raadiotelefo: 141  Mägede päästeteenistus: 140  Politsei: 133  Tuletõrje: 122    Vaba aeg  Austrial on Teile pakkuda vaba aja veetmiseks arvukaid võimalusi. Ükskõik kas Te huvitute kultuurist, tegelete spordiga või tahate hästi lõõgastuda, võimalusi  on rohkelt.   Sport  Ükskõik, missugusel aastaajal Te ka Austriasse ei sõida, alati on Teie jaoks atraktiivseid sportimisvõimalusi. Talvel on suusasport muidugi kohustuslik. Austria suusapiirkondades on arvestatud külastajate kõigi soovidega. Austria suurepärast loodust saate Te suvel ideaalselt avastada kas matkates või rattaga sõites.   Suusatamine  Austria on suusatajate maa ja seetõttu ei  leia Te kusagil mujal nii palju igale tasemele mõeldud suusatamisvõimalusi kui Austrias. Ükskõik, kas Te soovite ala alles omandada või olete juba kogenud laskuja, ühes austria arvukatest suusapiirkondadest leiate Te kindlasti õige pakkumise.  Aina suurem hulk inimesi avastab enda jaoks murdmaasuusatamise. Austrias on arvukalt hästi hooldatud suusaradasid suurepärasel maastikul, kus saate aktiivselt nautida loodust. Ja muidugi on Austrias mõeldud ka lumelauduritele.   Matkamine  Matkamiseks on Teil vaja vaid aega ja veidi füüsilist vormi. Selle eest tasutakse Teile suurepäraste vaadetega mägedele ja orgudele, värske õhu ning paradiisliku rahuga. Austrias leiab iga matkaja endale kõige ilusama marsruudi, ükskõik, kas ta eelistab matkata piki jõge või mööda järske mägiteid. Teid ootavad rohked temaatilised rajad läbi selge veega mägiojadega ja mühisevate koskedega maalilise looduse ning matka- ja mägirajad kõrgalpide maastikul.   Veesport  Austrias ootavad Teid ujuma arvukad, joogivee kvaliteediga järved ning veespordiga tegelema klaasselged mägijõed. Meelsasti tehakse väljasõite Lõuna-Austria järvede äärde, kus alati on midagi toimumas. Viinis tervitavad purjetajaid Vana Doonau või Neusiedleri järv.   Rattasõit  Maastikuline mitmekesisus, hea õhk, ulatuslik, hästi tähistatud rattateede võrk ja hea infrastruktuur nagu rataste laenutus  ja just ratturitele spetsialiseerunud hotellid ning pansionaadid - need on perfektsed tingimused, mida Austria pakub rattasõpradele.   Welness  Kui Te soovite teha midagi enda heaolu jaoks ning vabastada end stressist ja tõttamisest, on termide külastamine just õige. Te saate valida soolavannide, saunamaastike, aurusaunade, massaaži ja palju muu hulgast.  Wellness-kontseptsioon on suunatud heale enesetundele, rõõmule ja heale füüsilisele vormile.  Austrias on suur valik meetodeid ja protseduure, mis parandavad Teie kehalist, vaimset ja hingelist seisundit. Kogege austerlaste kuulsat külalislahkust ühes paljudest kaasaegsetest ja stiilsetest spaa-hotellidest. Suurepärane maastik on aastaringselt lõõgastumisele perfektseks raamiks.   Termid  Termide vesi pärineb looduslikest allikatest ja on rikastunud soolade, väävli ning süsihappega. Seetõttu mõjub termide vesi organismile positiivselt.  Austria termide piirkondade pakkumine on rikkalik ja Te leiate kindlasti just selle, mis rahuldab Teie vajadusi.   Tervis  Austria kaasaegsed, vastavalt seadustele kontrollitud ravikuurordid ja kuurordikeskused on eriti uhked oma laia Medical Wellness-pakkumise üle. Terviklikud tervisemudelid pole mõeldud mitte ainult krooniliste vaeguste raviks vaid ka ennetuseks.  Paljudes kuurortides pakutakse terviseprobleemidega inimestele kursuseid, eelkõige  stressist ja liikumisvaegusest tingitud probleemide jaoks. Siin pannakse nurgakivi Teie igapäevasele terviseteadlikule elustiilile.    Reisisoovitused  Majutuskulud: Ühe päeva keskmised majutuskulud on vahemikus 150 kuni 220 eurot sõltuvalt hotellist ja aastaajast.  Jootraha: Jootrahaks kelnerile, taksojuhile jt arvestage 5 kuni 10% arvesummast.  Vahelduvvool, pistikupesad: 230 V vahelduvvool, 50 Hz, 2-pooluselised pistikupesad  Apteegid: Apteegid on avatud  esmaspäevast reedeni kell 8-12 ja 14-18 (Viinis sageli ilma lõunavaheajata) ja laupäeviti kell 8-12.